
Moja supruga običava proklinjati i psovati djecu, i ponekad ih uznemirava riječima, a ponekad udarcima i za male i za velike pogreške. Ja sam je više puta savjetovao da prekine sa takvim ponašanjem, a njen odgovor uvijek je: “Ti ih podstičeš i braniš, a oni su nesretnici. ” Njena zlostavljanja i psovanja djece rezultirala su time da je djeca mrze, i apsolutno ne vode brigu o tome što ona govori, jer znaju da će naposljetku biti izvrijeđani i zlostavljani. Kakav je stav naše vjere po pitanju moga položaja naspram ove žene, da li da se od nje razvodom udaljim, a da djeca ostanu sa njom, ili šta drugo da učinim? Uputite me, Allah vas pomogao!


* 
* 
* 
* 
* 
* 
* 
* 
* 
* 

 

Kako se odnositi prema ženi koja tuče i proklinje djecu?
========================================================

 

Proklinjanje djece ubraja se u velike grijehe, a isti je propis i za proklinjanje drugih osoba koje ne zaslužuju proklinjanje. Prenosi se od Poslanika, sallallahu alejhi ve sellem, u vjerodostojnom hadisu da je rekao:”Proklinjanje vjernika je poput njegovog ubistva.” Također je rekao: “Psovanje muslimana je grijeh, a njegovo ubistvo je kufr.”Isto tako rekao je: “Doista oni koji proklinju na Sudnjem danu neće biti ni svjedoci (šuheda), a ni zagovornici (šufe'a).”Otuda dužnost vaše supruge jeste da se pokaje Allahu Uzvišenom, teda čuva svoj jezik od psovanje svoje djece, kao što joj je propisano i to da za njih mnogo uči dovu, da ih Allah uputi i popravi njihovo stanje.Tvoja dužnost kao supruga jeste da nju stalno savjetuješ i upozoravaš na psovanje i proklinjanje djece, te da je izbjegavaš ako vidiš da jojsavjet ne koristi. Izbjegavanje supruge možeš primijeniti u slučaju da smatraš da će biti korisno, uz strpljivost i računanje na nagradu, a bez požurivanja razvoda. Molim Allaha da i nama, a i tebi i njoj podari uputu. Svakako treba voditi brigu i o odgoju i pravilnom usmjerenju djece ka dobru, kako bi njihovo ponašanje bilo primjemo.88 (Šejh Abdulaziz b. Baz)


88 Fetavae-l-ulema fi'išreti-n-nisa (str. 122- 123).


\_\_\_\_\_\_\_\_\_\_\_\_


Iz knjige “Fetve i propisi vezani za djecu”  

Naslov originala: “FETAVA VE AHKAM HASSA BI-T-TIFL”  

Autor: Jusuf b.Muhammed b.Ibrahim el-Atik


Preuzmite pdf knjigu na ovom linku:  

<https://pitajucene.com/wp-content/uploads/2019/11/Fetve-i-propisi-vezani-za-djecu.pdf>


